Anna-Mart van der Merwe se lewenslesse | SARIE
Anna-Mart van der Merwe se lewenslesse	deur Marguerite van Wyk
Die aktrise Anna-Mart van der Merwe is tot 12 Desember by die Theatre on the Bay in Kampsbaai te sien in God of Carnage met onder andere Michael Richard, Louise Saint Claire en Jan Ellis. Sy het baie lekker verhoog- en TV-werk vir volgende jaar in die pyplyn waaroor sy nog nie veel uit die mou wil laat nie.
Hier deel sy haar tien lewenslesse met Marguerite van Wyk.
* Vlos jou tande.
* Sit sonskerm aan en moenie skaam wees om ‘n hoed te dra nie.
* Drink baie water en genoeg sjampanje en wyn.
* Wees weer opgewonde en waarderend ten opsigte van kos.
* Oefen gereeld – wat jou ook al inspireer om jou bloedsomloop so effe aan die gang te kry.
* Hou die maan dop.
* Diens jou motor gereeld.
* Wees geduldig met jouself en ander.
* Probeer elke dag dankie sê.
* Ek weet die lewe is kort, maar rus wanneer jy kan.